Ranglys van wêreld se beste universiteite bekendgemaakDie University of Oxford. (Foto: http://www.ox.ac.uk/) Die opvoedingspesialiste Quacquarelli Symonds (QS) het pas hul jongste wêreldranglys vir universiteite bekendgestel, wat universiteite van oral in die wêreld volgens verskeie faktore gradeer. Die vooraanstaande Massachusetts Institute of Technology (MIT) in die VSA is weereens gekroon as die beste universiteit ter wêreld, terwyl Stanford University en Harvard University net soos verlede jaar onderskeidelik die tweede en derde plek op dié ranglys beklee. Nog bekende universiteite onder die toptien sluit die California Institute of Technology, die University of Oxford en die University of Cambridge in. Dié lys bevat 1 000 universiteite en vyf Suid-Afrikaanse universiteite het onder die voorste 600 geëindig. Die Universiteit van Kaapstad het die beste in Suid-Afrika gevaar met hul plasing op nommer 198 ter wêreld. Die Universiteit van die Witwatersrand (nommer 400), die Universiteit Stellenbosch (nommer 427), die Universiteit van Johannesburg (in die blok vir nommers 501 tot 510) en die Universiteit van Pretoria (in die blok vir nommers 551 tot 560) het ook die lys gehaal. Hierdie lys meet die gehalte van universiteite aan die hand van kategorieë soos die universiteit se akademiese reputasie, die aansien van die werkgewer, die aantal verwysings per fakulteit, die aantal internasionale fakulteite en die aantal internasionale studente. In vanjaar se rangorde het universiteite in die VSA en die Verenigde Koninkryk oor die algemeen op die ranglys afgeskuif. Volgens QS is dit meestal weens ŉ swakker telling in die internasionale student-ratio. Dit sal egter nog ŉ geruime tyd neem vir ander universiteite om die Amerikaanse en die Britse swaargewigte verby te steek. Die toptien universiteite ter wêreld is: